Без хатынны кайдан эзләргә тиеш?

	Мин – 23 яшьлек татар егете. Ике ел элек дин юлына бастым, биш вакыт намаз укып, шәригать кушканча яшим. Читтән торып, мәдрәсәдә укыйм, авыл мәчетендә имам булып эшлим. Хәзерге вакытта авылда яшәүче мөселман егетләренә кәләш табуы ничек авыр икәнен белсәгез иде! Авылда кызлар күп, ләкин дин кушканча яшәмиләр, дини тормыш алып баручыларының авылда каласылары килми – аптыраш! 	 Исламча яшәүче кыз белән танышып, ниятеңне аңлатасың, ә ул: “Минем авылда торасым килми, андагы эштән туйдым инде”, – ди һәм барлык хыялларын тезеп сала: булачак ире шәһәрдә торырга тиеш, бай, чибәр, машиналы булырга тиеш. Мин танышкан кызларның барысы да диярлек шулай әйтте. Танышу турындагы белдерүләрне укысаң да шул ук таләпләрне күрәсең. 
	АБДУРРАХМАН	
Татарстан яшьләре

	№ --- | 06.05.2017	


